РЕПУБЛИКА СРПСКА

ОПШТИНА БЕРКОВИЋИ

Општинска управа

Одјељење за општу управу

Број:03/4-363-1/23

Датум:09.06.2023.год.

У складу са чл. 47.став 3. Закона о уређењу простора и грађењу („Службени гласник Републике Српске”, број 40/13, 106/15, 3/16 и 84/19) Општинска управа, Одјељење за општу управу општине Берковићи, као носилац припреме плана, обавјештава јавност да ће

**Ј А В Н И У В И Д**

**У НАЦРТ ИЗМЈЕНА И ДОПУНА РЕГУЛАЦИОНОГ ПЛАНА**

**ПОСЛОВНО-ПРОИЗВОДНЕ ЗОНЕ „ВИДУША“**

**ОПШТИНА БЕРКОВИЋИ**

(у даљем тексту:Нацрт Плана), у дијелу обухвата парцела број: 2766/19, 2766/20, 2766/21, 2766/1 све (нови премјер) КО Берковићи.

**Трајати у времену од 20-ог јуна до 20-ог. јула 2023. године.**

Увид у текстуални и графички дио Нацрта сви заинтересовани могу извршити у сали СО-е Берковићи у вријеме трајања јавног увида, сваким радним даном у времену од 8,00-14,00 часова.

Сва заинтересована правна и физичка лица као и власници непокретности на подручју на које се односи Нацрт документа могу, у времену трајања јавног увида, евентуалне примједбе, приједлоге и мишљења на Нацрт документа уписати у свеску која се налази у просторији СО-е Берковићи или у писаној или електронској форми доставити носиоцу припреме закључно са 20-им. јула 2023. године.

Пружање појашњења предложених планских рјешења од стране представника носиоца припреме обављат ће се у времену трајања јавног увида у сали општине Берковићи.

Јавно излагање Нацрта измјена и допуна регулационог плана Пословно-производне зоне „Видуша“, општина Берковићи, појашњења предложених планских рјешења, заинтересованим лицима од стране носиоца израде и носиоца припреме документа, одржат ће се дана 4-ог јула 2023. године у 12 часова у сали СО-е Берковићи.

Начелник одјељења

за општу управу

Илија Шетка с.р.